**ДО**

**Христо Христозов**

**Dimitrovgrad.BGvesti.NET**

**тел: 0899893740**

**This email has been checked for viruses by Avast antivirus software.**

**https://www.avast.com/antivirus**

Уважаеми господин Христозов, във връзка със зададени въпроси от Ваша страна изпращаме отговори по компетентност:

*1. Кой според РИОСВ е основния замърсител със серен диоксид на територията на Димитровград?*

Регионалната инспекция по околна среда Хасково, няма как да конкретизира, кой е основния замърсител на серен диоксид за община ДИМИТРОВГРАД. Факт е, че от измерванията на автоматична измервателна станция (АИС) „Раковски“, гр. Димитровград са регистрирани превишения на средночасовата норма от 350 µg/m3 за серния диоксид. ТОВА СА ИМИСИОННИ ИЗМЕРВАНИЯ И ПРИ ТЯХ СЕ ОТЧИТА КАЧЕСТВОТО НА АТМОСФЕРНИЯ ВЪЗДУХ (КАВ) ОТ ВСИЧКИ ВЪЗМОЖНИ ИЗТОЧНИЦИ, В Т.Ч. И ПРЕНОС НА ПРОСЛЕДЯВАНИТЕ ЗАМЪРСИТЕЛИ. Като възможен генератор на серен диоксид може да се посочи оператор ТЕЦ “Марица 3” АД – гр. Димитровград, за който са и основно постъпилите сигнали от граждани на гр. Димитровград и в тази връзка експерти на РИОСВ Хасково извършиха множество проверки на място от месец юли до момента.

По време на проверките е установено, че парогенератор К–4 на енергиен блок 120 МВт работи в нормален режим. Като гориво се използват **само въглища**, не се използват други нерегламентирани горива. Пречиствателните съоръжения – електрофилтри и сероочистваща инсталация работят в нормален режим. Моментните стойности на контролираните показатели серен диоксид, азотни оксиди и прах, отчитани от системата за непрекъснати измервания, **не превишават регламентираните норми за допустими емисии в издаденото на оператора Комплексно разрешително**.

*2. Какви действия е предприемала, предприема и ще предприеме РИОСВ за опазване живота и здравето на жителите на общината?*

Във връзка с постъпилите сигнали за замърсяване на атмосферния въздух след възобновяване на работата на ТЕЦ “Марица 3” АД, гр. Димитровград (от 25.05.2021г. ), както казахме по-горе, РИОСВ извършва проверки във връзка с издадено комплексно разрешително КР № 41 / 2012 г. на оператора ТЕЦ „Марица 3“ АД. Също така от страна на Регионалната инспекция бяха предприети и **допълнителни действия**, който се изразяват в следното:

* позиционирана бе мобилна измервателна станция (МАС) в гр. Димитровград на 30.07.2021г в 18,30ч, между двата контролирани от РИОСВ – Хасково оператора – ТЕЦ „Марица 3“ и „Неохим“АД – гр. Димитровград. Заявено е получаване на информацията ежедневно на служебен e-mail, както и оригинал от изпитвателния протокол на хартиен носител. Поставянето на МАС е отразено с протокол. Стойностите на следените от МАС показатели (въглероден оксид, озон, серен диоксид, азотен монооксид, азотен диоксид, ФПЧ10, сероводород, метан, неметанови летливи органични съединения -NMHC) до 11.08.2021г са в норма.
* на 23.08.2021г експерти от РИОСВ-Хасково съвместно с РЛ-Ст. Загора проведоха **емисионен контрол** на изпускащо устройство К1 към горивна инсталация с номинална топлинна мощност над 50MW th, котел ОР 380в, стопанисван от ТЕЦ „Марица 3“АД по следните показатели прах, азотни оксиди и серен диоксид. Измерването започна в 12 ч и приключи в 15,30ч. Резултатите от емисионното измерване показват спазване на нормите за допустими емисии, регламентирани в издаденото на оператора Комплексно разрешително № 41-Н1-И0-А1/2016 г.
* изпратени са писма до оператора:ТЕЦ „Марица 3“ АД гр. Димитровград, Областна администрация Хасково, Община Димитровград и ИАОС - София за провеждане на работна среща с дата **29.09.2021г. с цел преразглеждане условията по издаденото Комплексно разрешително за работата на ТЕЦ „Марица 3“ АД и внасяне на необходимите промени.** По време на срещата от оператора ще бъде изискано да предложи мерки за отстраняване на всички технологични, производствени и други фактори, водещи до замърсяване на околната среда.

*3. При допустимо максимум 24 пъти превишаването на средночасовите норми за календарната година над 350 µg/m3 за серния диоксид, колко пъти е била превишавана границата от 350 µg/m3 за текущата календарна година? Какви са стъпките при достигане на максимално допустимите средночасови превишавания за годината и какво ще предприеме инспекцията?*

Съгласно заложените в КР № 41/2012 г. условия ръководството на ТЕЦ „Марица-3” АД е информирало РИОСВ – Хасково, че считано от **25.05.2021г** централата е активирана и изпълнява договорните си отношения за „свободен пазар“, по силата на стандартизиран договор за продажба на електрическа енергия. В тази връзка РИОСВ-Хасково извършва ежечасово онлайн-наблюдение на работната площадка в реално време, както и текущ, превантивен и извънреден контрол на площадката на Оператора.

От **01.01.2021г до 21.09.2021г** от АИС „Раковски“ – гр. Димитровград са отчетени 17 превишения на средночасовата норма от 350 µg/m3 за серния диоксид. Най – вероятно предпоставка за наднормени имисии на серен диоксид са допринесли както прекалено високите температури, измерение в съответните дни, така и липсата на вятър, което възпрепятства разсейването на формираните емисии в атмосферата. При преминаване границата от допустимия брой (24) превишения на средночасовата норма от 350 µg/m3 за серен диоксид за календарна година, РИОСВ – Хасково ще изиска от страна на Община Димитровград, както и от големите оператори на територията на общината да предприемат действия за актуализиране на програмата за качество на атмосферен въздух съобразно техните компетенции.

*4. Какви са последствията при повече от 3 пъти превишаване на среднодневните норми за годината и колко пъти е била прескочена границата от 125 µg/m3 за денонощие?*

От 01.01.2021г до 21.09.2021г от АИС „Раковски“ – гр. Димитровград са отчетени 2 превишения средноденонощната норма за опазване на човешкото здраве норма от 125 µg/m3 за серен диоксид. При достигане на допустимия брой от 3 превишения на средноденонощната норма от 125 µg/m3 за серен диоксид за календарна година РИОСВ – Хасково ще предприеме всички законови действия свързани с актуализиране програмата за качество на атмосферен въздух от община Димитровград, както и ще изиска предприемане на действия от страна на оператора ТЕЦ-а в Димитровград за намаляване мощностите, увеличаване на десулфуризация, в краен случай и преустановяване на работата.

*5. Възможно ли е ТЕЦ-а в Димитровград да замърсява въздуха в града поради икономии свързани със сероочистваща инсталация, поради което и да се изпускат често изгорели емисии от високия комин на предприятието?*

От направените наблюдения и извършените проверки на място в ТЕЦ „Марица 3“ АД – гр. Димитровград се констатира, че емисиите се изпускат организирано през изпускащо устройство К1, а сероочистващата инсталация функционира в нормален режим при степен на десулфуризация над 97%. От същите не са установени проблеми с нормалното ѝ функциониране. По време на последните проверки на място в периода 20-23.09.2021г. се установи, че централата работи в нормален режим, но се наблюдават единични случаи на изпускане на емисии от изпускащо устройство - Комин № 2 при нормална работа на горивната инсталация. С това си действие операторът не е изпълнил **Условие 9.2.2.1 за което от страна на Регионалната инспекция по околна среда ще бъдат предприети съответните административно наказателни мерки.**

*6. Бихте ли запознали медиите с извършването на внезапна проверка в*

*предприятието, посредством присъствие на журналист/репортер?*

РИОСВ Хасково не възразява по време на извънредните проверки да присъстват журналист/репортер, при одобрение и съгласие от страна на оператора ТЕЦ „Марица 3“АД – гр. Димитровград.

С УВАЖЕНИЕ

ИНЖ. ТОНКА АТАНАСОВА

ДИРЕКТОР НА РИОСВ ХАСКОВО